Diari Oficial de la Generalitat Valenciana


Sumari del DOGV 8588, del 10-07-2019 (2019/7010)

RESOLUCIÓ de 3 de juliol de 2019, de la Conselleria d'Innovació, Universitats, Ciència i Societat Digital, per la qual s'adjudiquen i deneguen les beques per a l'alumnat que vaja a realitzar estudis en els centres associats de la Universitat Nacional d'Educació a Distància en la Comunitat Valenciana durant el curs acadèmic 2018-2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8588

Data del DOGV
:   10-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7010


Data del document
:   03-07-2019

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 3 de juliol de 2019, de la Conselleria d'Innovació, Universitats, Ciència i Societat Digital, per la qual s'adjudiquen i deneguen les beques per a l'alumnat que vaja a realitzar estudis en els centres associats de la Universitat Nacional d'Educació a Distància en la Comunitat Valenciana durant el curs acadèmic 2018-2019. [2019/7010]  
  
Per mitjà de l'Ordre 74/2016, 23 de novembre, de la Conselleria d'Educació, Investigació, Cultura i Esport, s'estableixen les bases reguladores per a la concessió de les beques per als alumnes que realitzaran estudis en els centres associats de la Universitat Nacional d'Educació a Distància (UNED) a la Comunitat Valenciana (DOGV 7926, 28.11.2016).  
Mitjançant la Resolució de 17 de gener de 2019, de la Conselleria d'Educació, Investigació, Cultura i Esport, es convoquen beques per als alumnes que realitzaran estudis en els centres associats de la Universitat Nacional d'Educació a Distància a la Comunitat Valenciana durant el curs acadèmic 2018-2019 (DOGV 8471, 24.01.2019).  
  
De conformitat amb el que s'estableix en l'apartat primer de la Resolució de 17 de gener de 2019, la subvenció que es concedeix mitjançant aquesta resolució amb càrrec als pressupostos de la Generalitat per a l'any 2019, per un import global màxim de 100.000,00 - (cent mil euros), estarà condicionada a l'Ordre ECUD/841/2018, de 24 de juliol de 2018, per la qual es fixen els preus públics pels serveis acadèmics universitaris en la Universitat Nacional d'Educació a Distància (UNED) per al curs 2018-2019 (BOE 187, 03.08.2018).  
Així mateix, en l'article 4.1 de l'ordre de bases reguladores s'estableix que aquestes beques es concediran en règim de concurrència competitiva. Les beques s'adjudicaran fins que s'exhaurisca l'import global màxim previst en la resolució de convocatòria; en quedaran exclosos de la beca els alumnes la nota mitjana dels quals siga inferior a la de l'alumne o alumna amb qui s'exhaurisca l'import global màxim.  
En data 7 de juny de 2019 es va reunir la comissió de selecció establida en l'article 17.2 de l'Ordre 74/2016, i, de conformitat amb el que es disposa en l'article 18 de l'ordre esmentada, va estudiar i comprovar les sol·licituds, i estengué l'acta en la qual es concreta el resultat de la valoració efectuada.  
La Subdirecció General d'Universitat, Investigació i Ciència, com a òrgan instructor del procediment, eleva la proposta de resolució a la consellera d'Innovació, Universitats, Ciència i Societat Digital perquè la signe, en virtut de l'article 19 de l'Ordre 74/2016 i en l'apartat quinzé de la Resolució de 17 de gener de 2019, en relació amb l'article 12 del Decret 5/2019, de 16 de juny, del president de la Generalitat, pel qual es determinen el número i la denominació de les conselleries, i les seues atribucions, resolc:  
  
Primer  
Concedir, per un import de 47.133,32 euros, sense superar l'import global màxim de 100.000 - (cent mil euros) previst en l'aplicació pressupostària 00.65.23.289.31.7, línia de subvenció S1313000, Beques alumnat ensenyaments universitaris i estudis superiors, del programa pressupostari 422.60, Universitat i estudis superiors, del pressupost de despeses de l'exercici de 2019, les beques per als alumnes que hagen realitzat estudis en els centres associats de la Universitat Nacional d'Educació a Distància a la Comunitat Valenciana durant el curs acadèmic 2018-2019 i que compleixen els requisits establits en la Resolució de 17 de gener de 2019, de la Conselleria d'Educació, Investigació, Cultura i Esport, per la qual es convoquen les beques per als alumnes que realitzaran estudis en els centres associats de la Universitat Nacional d'Educació a Distància a la Comunitat Valenciana durant el curs acadèmic 2018-2019, relacionats en l'annex I d'aquesta resolució.  
  
  
Segon  
Lliurar, a favor de la Universitat Nacional d'Educació a Distància (UNED), l'import de les beques als alumnes beneficiaris relacionats en l'annex I, en la quantia total de 47.133,32 euros.  
  
Tercer  
Denegar la beca als sol·licitants relacionats en l'annex II d'aquesta resolució, per no complir algun dels requisits establits en la Resolució de 17 de gener de 2019, de la Conselleria d'Educació, Investigació, Cultura i Esport, amb indicació en aquesta relació del motiu de la denegació.  
  
Quart  
Ordenar la publicació de la relació de sol·licitants als quals es concedeix o es denega la subvenció en el Diari Oficial de la Generalitat Valenciana.  
Així mateix, la relació de sol·licituds de beca estimades i desestimades es publicarà en la pàgina web:  
http://www.ceice.gva.es/va/web/universidad/becas-uned.  
  
Cinqué  
Aquesta resolució produirà efectes des de la signatura.  
  
Contra aquesta resolució, que posa fi a la via administrativa, s'hi podrà interposar un recurs potestatiu de reposició davant del conseller d'Educació, Investigació, Cultura i Esport en el termini d'un mes comptat des de l'endemà de la publicació en el Diari Oficial de la Generalitat Valenciana, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé interposar-hi directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la publicació en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
El recurs de reposició es presentarà preferentment de forma electrònica mitjançant el procediment telemàtic «Aportació de documentació a un expedient de beques universitàries gestionades pel Servei de Gestió Economicopressupostària de les universitats de la Conselleria d'Innovació, Universitats, Ciència i Societat Digital» (https://www.gva.es/va/inicio/procedimientos'id\_proc=20747).  
  
València, 3 de juliol de 2019.- La consellera d'Innovació, Universitats, Ciència i Societat Digital: Carolina Pascual Villalobos.